CELEX: 32021D1711
Language: sk
Date: 2021-09-23 00:00:00
Title: Rozhodnutie Komisie (EÚ) 2021/1711 z 23. septembra 2021 o vymenovaní členov výberovej komisie, ktorá má pomáhať Komisii pri výbere kandidátov na výkon funkcií členov medzinárodných súdov a tribunálov pre investície

24.9.2021   
               
               
                  SK
               
               
                  Úradný vestník Európskej únie
               
               
                  L 339/123
               
            
         ROZHODNUTIE KOMISIE (EÚ) 2021/1711
         z 23. septembra 2021
         o vymenovaní členov výberovej komisie, ktorá má pomáhať Komisii pri výbere kandidátov na výkon funkcií členov medzinárodných súdov a tribunálov pre investície
         EURÓPSKA KOMISIA,
         so zreteľom na Zmluvu o fungovaní Európskej únie,
         keďže:
         
                     (1)
                  
                  
                     Komisia prijala 16. decembra 2020 rozhodnutie C(2020) 8905 final o zriadení výberovej komisie, ktorá má Komisii pomáhať pri výbere kandidátov na výkon funkcií členov medzinárodných súdov a tribunálov pre investície alebo iných medzinárodných súdov a tribunálov, ako aj pri výbere kandidátov zaradených na rezervné zoznamy (ďalej len „výberová komisia“).
                  
               
                     (2)
                  
                  
                     V súlade s rozhodnutím C(2020) 8905 final má výberová komisia zabezpečiť prísne výberové konanie a zaručiť najvyššie normy nezávislosti, nestrannosti a spôsobilosti vybraných jednotlivcov.
                  
               
                     (3)
                  
                  
                     Podľa článku 4 ods. 1 rozhodnutia C(2020) 8905 final by komisia mala pozostávať zo štyroch členov, pričom jedného by mala nominovať Komisia, jedného Rada, jedného členské štáty a jedného Európsky parlament.
                  
               
                     (4)
                  
                  
                     V januári 2021 Komisia uverejnila otvorenú výzvu na podávanie prihlášok na miesto člena výberovej komisie nominovaného Komisiou (1). Európsky parlament aj Rada spolu s členskými štátmi medzitým uskutočnili vlastné výberové konania svojich kandidátov na miesto člena výberovej komisie.
                  
               
                     (5)
                  
                  
                     Predseda Európskeho parlamentu 17. marca 2021 informoval predsedu Komisie o menách kandidátky a kandidáta na miesto člena výberovej komisie nominovaného Parlamentom, aby mohla Komisia vo svojom rozhodnutí o vymenovaní zohľadniť celkovú rodovú rovnováhu výberovej komisie.
                  
               
                     (6)
                  
                  
                     Komisia dokončila svoje výberové konanie 17. mája 2021.
                  
               
                     (7)
                  
                  
                     Rada 22. júla 2021 informovala Komisiu o menách príslušných kandidátov nominovaných Radou a členskými štátmi,
                  
               PRIJALA TOTO ROZHODNUTIE:
         
            Článok 1
            Za členov výberovej komisie zriadenej rozhodnutím C(2020) 8905 final sa vymenúvajú tieto osoby:
            
                        1.
                     
                     
                        pán Bruno SIMMA;
                     
                  
                        2.
                     
                     
                        pani Inge GOVAERE;
                     
                  
                        3.
                     
                     
                        pán Jan KLABBERS;
                     
                  
                        4.
                     
                     
                        pán Pavel ŠTURMA.
                     
                  
         
            Článok 2
            V súlade s článkom 4 ods. 6 rozhodnutia C(2020) 8905 final a na základe losovania:
            
                        1.
                     
                     
                        Pani Inge GOVAERE a pán Pavel ŠTURMA sú vymenovaní na obdobie šiestich rokov od dátumu uverejnenia tohto rozhodnutia bez možnosti predĺženia;
                     
                  
                        2.
                     
                     
                        Pán Bruno SIMMA a pán Jan KLABBERS sú vymenovaní na obdobie deviatich rokov od dátumu uverejnenia tohto rozhodnutia bez možnosti predĺženia.
                     
                  
         
            Článok 3
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 23. septembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  K dispozícii na adrese: https://trade.ec.europa.eu/doclib/docs/2021/january/tradoc_159356.01.2021.pdf